Fanagalo

Fanagalo (of Fanakalo) verwys na 'n vereenvoudige kunsmatige mengsel van woorde van verskeie Bantoetale sowel as Afrikaans. Dit word gebruik as 'n medium van kommunikasie in baie dele van Suider-Afrika, veral in die myne. Die gebruik daarvan was amptelik deur die Transvaalse en O.V.S. Kamer van Mynwese aangemoedig. Die woord self beteken 'op dié manier' of 'soos hierdie'.

 Geskiedenis 
Fanakalo het sy ontstaan waarskynlik te danke aan die Indiërs wat in die Natalse suikerbedryf gewerk het en tegelyk Engels en Zoeloe probeer aanleer het. Dit is later na die goud- en diamantvelde en ander bedrywe uitgevoer waar dit gou as doeltreffende kommunikasiemiddel tussen Blanke en Bantoe posgevat het.

Fanakalo is nie veronderstel om enige taal te vervang nie, maar om kommunikasie te vergemaklik. Daar is destyds ongeveer 15 Europese tale en 44 Bantoetale in die mynbedryf gepraat. Fanakalo het die bedryf in staat gestel om dié kommunikasieprobleem te oorbrug.

 Woorde 
Algemene woorde en frases:
Afrikaans Fanagalo Uitspraak Ja  Ehe Nee  Cha Asseblief  Yabolisa / golisa Dankie  Inkomu / ndza khensa Verskoon my  Sori Hoe gaan dit?  Kanjani? Goed  Kulungile Ek wil...  Mina funa... Goeie more  Sawubona / sakubona Totsiens  Hamba gahle glimlag  hleka sjlê-ka urineer  cama  qa-ma

 Sien ook 
 Lys van gedrukte Afrikaans-vreemdtalige woordeboeke

 Bronne 
 Ensiklopedie van Suidelike Afrika, Eric Rosenthal, 1967

 Verdere naleeswerk 
 Cole, D.T.: Fanagalo and the Bantu language. In: Lantern. Tydskrif vir Volksopvoeding. Jaargang 3, nr. 3, Januarie 1954
 Green, Lawrence G.: A thousand precious thoughts. In: When the journey's over. An incorrigible old wanderer's memories of travel in the Cape and far beyond the Cape; life in cities and solitudes; rare, strange and curious experiences. Kaapstad: Howard Timmins, 1972. 
 Miners' Dictionary: English-Fanakalo = Woordeboek Vir Mynwerkers: Afrikaans-Fanakalo; Kamer van Mynwese; 1985; 

 Verwysings 

 Eksterne skakels 
  Mynwerkerswoordeboek: Afrikaans/Fanakalo 


Kategorie:Afrikaans
Kategorie:Bantoetale
Kategorie:Tale van Zambië
Kategorie:Tale van Zimbabwe
Kategorie:Pidgin- of kreooltaal